- Hindi News
- National
- एमटेक चौथे सेमेस्टर के विद्यार्थियों के आईकार्ड जब्त, चेतावनी देकर छोड़ा
एमटेक चौथे सेमेस्टर के विद्यार्थियों के आईकार्ड जब्त, चेतावनी देकर छोड़ा
डॉ. हरीसिंह गौर विश्वविद्यालय के एप्लाइड जियोलॉजी विभाग के एमटेक चौथे सेमेस्टर के छात्र उस समय चौंक गए जब डिप्टी प्रॉक्टर प्रो. आरके रावत ने उनके आईकार्ड जब्त कर लिए। दरअसल किसी ने भी आईकार्ड गले में नहीं लटकाया था, सभी इसे बेग या जेब में रखे थे। इसके बाद सभी छात्र एकत्र होकर मेन ऑफिस पहुंचे और प्रॉक्टर प्रो. एपी दुबे से मिले। इस पर प्रो. दुबे ने उन्हें बताया कि विवि में इस समय बाहरी छात्रों और अनावश्यक लोगों का ज्यादा आवागमन हो रहा है। लिहाजा सुरक्षा की दृष्टि से सभी को निर्देश दिए गए हैं कि वे अपने आईकार्ड गले में डालकर ही चलें। प्रॉक्टोरियल बोर्ड इसके लिए अभियान भी चला रहा है। इसके बाद सभी को चेतावनी देकर छोड़ दिया गया। उनके आईकार्ड भी वापस कर दिए गए।
tgl_Latn sot_Latn hin_Deva hin_Deva hin_Deva